**НАРОДНО ЧИТАЛИЩЕ „ХРИСТО БОТЕВ - 1914“ гр. КРУМОВГРАД**

***гр. Крумовград,ул.„Димитър Благоев”№5,email:libbotev@abv.bg***

**ОТЧЕТ ЗА ДЕЙНОСТТА**

**НА НЧ„ХРИСТО БОТЕВ 1914” за 2020 год**

**М. ЯНУАРИ**

По повод навършване на 172 години от рождението на Христо Ботев в читалището направихме кът и подредихме витрина.

**М. ФЕВРУАРИ**

146 г. от обесването на Васил Левски направихме „Презентация за живота и делото на Апостола” и поканихме ученици от начален етап на СУ „ Васил Левски” . Те се бяха подготвили и рецитираха стихотворения за Апостола.

**М.МАРТ**

За Деня на Любителското творчество съвместно с Общината организирахме среща на различни поколения самодейци, празника продължи с тържествена почерпка, организирана от Общината.

Участие в Националния празник 3 март – Възпоменания и поднасяне на венци пред паметниците. Подредихме във фоаето на читалището витрина и участвахме в тържествения концерт по случай освобождението на България.

На 8 март – Международен ден на жената,със съдействието на Общината, направихме изложба наречена „*От сръчните ръце на родопчанката*”. Петдесет и една дами взеха участие подреждайки свои произведения. Бяха подредени плетива, гоблени, произведения на изобразителното изкуство, носии, декупажи и други предмети сътворени от жените. Повече от седмица нашите съграждани имаха радостта в очите от гледката,която им предостави на дамите за празника 8-ми март.

**М.АПРИЛ и М.МАЙ**

Поради противоепидемични мерки в България и ограничения достъпа до читалището, нямахме организирани мероприятия. Имахме възможност през времето в което не работихме с читатели да пренаредим и отчислим литература от библиотечния фонд, да проверим картотеката на библиотеката. Успяхме да освежим и да се погрижим за носиите.

**М.ЮНИ**

През месец юни със строго спазване на противоепидемични мерки започнахме да работим с ученици, които посещаваха библиотеката, за да си вземаха книжки.

2 юни – Ден на Ботев и на загиналите за свободата и независимостта на България.

**М.ЮЛИ**

На 9 юли е рождението на Иван Вазов, изработихме табло с негови творби.

**М.АВГУСТ**

Заедно с най – редовните ни читатели направихме табло, което озаглавихме – „Здравей, лято обичам те защото…..?” Много деца се включиха и написаха на таблото, защо всички ние толкова много обичаме лятото и лятната ваканция?

**М.СЕПТЕМВРИ**

На 17 септември направихме витрина – снимки и книги на големият писател Христо Смирненски.

**М.ОКТОМВРИ**

Ден на възрастните хора – направихме табло - „*Какво научих от баба и дядо*?” Деца се включиха и написаха, какво са научили от техните баби и дядовци.

Празник на Крумовград – Общината организира по случай деня конкурс „Моят роден край“- фотография и рисунка.Народно Читалище „Христо Ботев 1914“ взе участие с фотографии и спечели награда.

8 октомври – се навършиха 62 години от смъртта на писателя Ран Босилек – направихме витрина със снимки, книги и негови стихове в читалището.

**М. НОЕМВРИ**

На 9 ноември се навършват 140 години от рождението на Йордан Йовков, изработихме табло и негови снимки.

На 30 ноември се навършват 185 години от рождението на Марк Твен, направихме витрина с негови творби.

**М. ДЕКЕМВРИ**

По повод предстоящите коледни и новогодишни празници, изработихме картички, картини и сувенири.